कहीं न कहीं, हमारी बदलती जीवनशैली और पारिवारिक व सामाजिक मूल्यों का घटता स्तर भी इस के लिए जिम्मेदार है. यदि परिवार में प्रारंभ से ही बच्चों को क्षमा, दया, करुणा, प्रेम, सहयोग आदि गुणों से पोषित किया जाए तो कोई वजह नहीं कि बड़े हो कर भी उन के हृदय की संवेदनशीलता कम होगी . मगर आजकल तो बच्चे शुरू से एकल परिवारों में पलते हैं. उन्हें संयुक्त परिवारों में मिलने वाले आपसी प्रेम, सहयोग और सम्बद्धता का अहसास नहीं होता.